Video: Te oulik! Baba ballet saamSkermskoot uit die video Kinders kan maklik iemand namaak en hulle let baie fyn op na hul ouers en mense rondom hulle se gedrag en optrede. Hulle na-aap mens graag in ŉ poging om iets nuut aan te leer. Een dogtertjie steel die harte op sosiale media in ŉ video waar sy haar tannie se balletpassies probeer namaak. Die video is op Instagram gedeel deur Reggie Ann, die dogtertjie se ma. Sy skryf by die video: “Laura is haar heldin.” Laura doen ŉ wawiel en vra die meisie om te kyk of sy dit ook kan doen. Sy probeer haar bes en raak ook met haar hande op die grond. Ná elke probeerslag klap sy vir haarself hande. Laura doen ŉ pirouette, en die dogtertjie is ook vol selfvertroue wanneer sy in ŉ kring draai. Meer as 600 000 mense het reeds op die “like”-knoppie op die video geklik en dit het duisende kommentare uitgelok. “Sy volg en verstaan in watter posisie sy moet wees vir die beweging – dis ongelooflik!” skryf een kyker. “Ek is dol daaroor hoe sy haarself ná elke poging gelukwens,” skryf nog iemand. “Ek is mal oor die handklappery! Sy het baie selfvertroue.” A post shared by Reggie Ann (@reggieann_)